பின்னேயஸ் மோனோடான்

**பின்னேயசு மோனோடான்** (*Penaeus monodon*) என்பது பொதுவாக அறியப்பட்ட கடல்நீரில் காணப்படும் இறால் ஆகும். இது **பெரும் புலி இறால்**,**ஆசியப் புலி இறால்**, **கருப்பு புலி இறால்**  எனப் பிற பெயர்களில் அழைக்கப்படுகிறது. உணவிற்காக வளர்க்கப்படும் கடல் வாழ் ஒடுடையகணுக்காலிகளில் இதுவும் ஒன்றாகும்.
thumb|சந்தையில் புலி இறால்

## வகைபாட்டியல்
*பின்னேயஸ் மோனோடான்* இறாலினை முதன்முதலில் 1798ஆம் ஆண்டு ஜோஹன் கிறிஸ்டியன் பேப்ரிசியஸ் விவரித்துக் கூறினார். இந்த பெயர் நீண்ட காலமாக 1949வரை கவனிக்கப்படாமல் இருந்தது. லிப்கே ஹோல்துயிஸ் இது எந்த இனத்தைச் சார்ந்தது என்பதைத் தெளிவுபடுத்தினார். ஹோல்துயிஸ் *பி.&nbsp;மோனோடான்* என்பது *பின்னேயஸ்* பேரினத்தின் மாதிரி இனம் என்பதையும் விளக்கினார்.

## விளக்கம்
பெண் இறால் சுமார் 33 செமீ நீளம் வரை வளரலாம். ஆனால் பொதுவாக 25 முதல் 30 செமீ  நீளமுள்ள இறால்கள் சுமார் 200 முதல் 320 கிராம்  வரை எடையுடையதாக இருக்கும். ஆண் இறால்கள் சுமார் 20 முதல் 25 செமீ நீளமும் 100 முதல் 170 கிராம் வரை எடையுள்ளவை. இதனுடைய தலையோடு மற்றும் அடிவயிற்றில் சிவப்பு மற்றும் வெள்ளை பட்டைகள் அடுத்தடுத்து அமையப்பெற்றுள்ளன. உணர்கொம்பு்கள் சாம்பல் பழுப்பு நிறத்தில் உள்ளன. பழுப்பு நிறத்தில் பெரியோபாட்கள் மற்றும் ப்ளியோபாட்கள் சிவப்பு நிற விளிம்புடன் காணப்படும்.

## பரவல்
இது இயற்கையாகவே இந்தோ-பசிபிக் பகுதியில் ஆப்பிரிக்காவின் கிழக்குக் கடற்கரை பகுதியிலிருந்து அரேபியத் தீபகற்பம் வரையிலும், தென்கிழக்கு ஆசியா, பசிபிக் கடல், மற்றும் ஆஸ்திரேலியாவின் வடக்குப் பகுதிகளிலும் காணப்படும்.

இது மெக்சிகோ வளைகுடாவின் வடக்கு பகுதி மற்றும் தெற்கு அமெரிக்காவின் அட்லாண்டிக் பெருங்கடலில் ஆக்கிரமிப்பு இனமாக உள்ளது.

### ஆக்கிரமிப்பு இனம்
ஆக்கிரமிப்பு இனமாக இது முதல் முதலாக அமெரிக்காவில் 1988 ஆம் நவம்பரில் 300 இறால்  தென் கிழக்கு கரையில் கைப்பற்றப்பட்டது. இது மீன்வளரிடங்களிலிருந்து வெளியேறி நிகழ்ந்த தற்செயலான நிகழ்வாகும். இந்த இனங்கள் தற்பொழுது டெக்சாசிலிருந்து வடக்கு கரோலினா பகுதிவரை பிடிக்கப்பட்டது. *பி. மோனோடான்* ஆக்கிரமிப்பு இனமாகப் பல ஆண்டுகளாக இருந்தபோதிலும்  பெரிய கூட்டமாக நிலைநிறுத்தவில்லை. எனினும், உலகின் மற்ற பகுதிகளில் தப்பிச் சென்ற *பி. மோனோடான்* பெருங்கூட்டமாக ஆப்பிரிக்கா, பிரேசில், கரீபியன் பகுதிகளில் வாழ்கின்றது.

## வாழ்விடம்
*பி மோனோடான்* பல்வேறு வாழிடங்களில் வளரும் தன்மையுடையது*. இவை முக்கியமாகத் தென்கிழக்கு ஆசியாவில் காணப்படுகிறது. *இளம் உயிரிகள் பொதுவாக மணற்பாங்கான கழிமுகங்கள் மற்றும் அலையாத்திக் காடுகளில் காணப்படுகின்றன. முதிர்வடைந்த இறால்கள் ஆழமான கடல் பகுதிக்குச் செல்கின்றன (0 - 110 மீட்டர்). அங்கு இவை சேறு அல்லது பாறை நிறைந்த அடிப்பகுதிகளில் வாழ்கின்றன. பகல் நேரங்களில் பாறை இடுக்குகளில் மறைந்து வாழும் பி. மோனோடான் இரவில் வாழிடங்களிலிருந்து வெளி வந்து இரை தேடும். 'பி. மோனோடான்* பொதுவாக மக்கும் கழிவுகள், பல்சுனைப்புழுக்கள், மெல்லுடலிகள், மற்றும் சிறிய ஓடுடைய கணுக்காலிகளை இரையாக உண்ணுகின்றது. இரவில் இணைசேரும் இந்த இறால், சுமார் 800,000 முட்டைகள் வரை இடும்.**

== மீன்வளர்ப்பு ==
*பி. மோனோடான்* மிகப் பரவலாக வளர்க்கப்படும் இறால் இனங்களில் லிட்டோபின்னேயஸ் வனாமிக்கு அடுத்து உலகில் இரண்டாவது இடம் பெறுகிறது. 2009ஆம் ஆண்டில் 770,000 [[டன்]] உற்பத்திச் செய்யப்பட்டது. இது மொத்த மதிப்பில் [[அமெரிக்க டாலர்|அமெரிக்க டாலர் மதிப்பில் $]]3,650,000,000 ஆகும். இதில் சுமார் 50 சதவிகித இறால்கள் வளர்ப்பு முறையில் பெறப்பட்டதாகும்.

இந்த இறால் உவர்நீர் உப்புத்தன்மையின் மாறுபாடுகளைத் தாங்கி மிகவும் விரைவாக வளர்வதால் மீன் வளர்ப்பில் பிரபலமாக உள்ளது. எனினும், இவை பூஞ்சை, வைரஸ் மற்றும் பாக்டீரியா தொற்று நோய்களால் பாதிக்கக் கூடியவையாக உள்ளன. நோய்களில் முக்கியமானவை, உலகம் முழுவதும் பெரும் பாதிப்பினைத் தோற்றுவித்த வெள்ளை புள்ளி நோய் மற்றும் மஞ்சள் தலை நோய் ஆகும். இந்நோய் மிகப்பெரிய பொருளாதார தாக்கத்தினை  இறால் தொழிலில் ஏற்படுத்தியது. *பி. மேனோடான்* பிற ஓட்டுகணுக்காலிகளிடமிருந்தும் நோய் தாக்கத்திற்கு உள்ளானது என்பது, தாய்லாந்தில் ஆஸ்திரேலிய சிவப்பு நகம் கடல் நண்டிலிருந்து  (*செராக்சு குஆட்ரிகேரினாட்டசு*), வந்த மஞ்சள் தலை நோய் மூலம் அறியப்படுகிறது*.* .

*பி. மோனோடன்* மேற்கு ஆப்பிரிக்கா, ஹவாய், டஹிடி மற்றும் இங்கிலாந்து  உட்பட உலகம் முழுவதும் மீன் பண்ணைகளில் வளர்க்கப்படுகிறது.  *பி. மோனோடோன்*  வளர்க்கப்படும் நீரின் வெப்பநிலை 28°C முதல் 33°C வரை இருக்கும் நீரில் நன்றாக வளர்கிறது. *பின்னேயேசின்* இனத்தின் சிறப்பியல்பானது வெப்பநிலை, உப்புத்தன்மை ஏற்றத்தாழ்வுகளைத் தாங்கி வளரக்கூடியது. இருப்பினும் இந்த இறாலுக்கு உகந்த உப்புத்தன்மை 15 முதல் 25 பிபிடி (ஆயிரத்தில் பகுதி) ஆகும். பண்ணைகளில் வளர்க்கப்படும் இறால்களுக்கு உலர்ந்த கூட்டு உணவு வழங்கப்படுகிறது. கூட்டு உணவுடன் மற்றும் புதிய உணவினையும் கலந்து வழங்கும்போது *பி. மோனோடோனின்*  இனப்பெருக்கச் செயல்திறன் கூடியது ஆராய்ச்சி மூலம் அறியப்படுகிறது.

== நிலையான நுகர்வு ==
2010 ஆம் ஆண்டில், [[கிரீன்பீஸ்]] அதன் கடல் உணவு சிவப்பு பட்டியலில் ("உலகெங்கிலும் உள்ள பல்பொருள் அங்காடிகளில் பொதுவாக விற்கப்படும் மீன்களின் பட்டியல், மற்றும் அவை நீடித்த மீன்வளத்திலிருந்து பெறப்படும் அபாயத்தைக் கொண்டுள்ளன") *பினேயஸ் மோனோடோனைச்* சேர்த்தது. கிரீன்பீஸ் வழங்கிய காரணங்கள்; "பல நாடுகளில் சதுப்புநிலங்களின் பரந்த பகுதிகளை அழித்தல், பண்ணைகளுக்காக வனப்பகுதிகளிலிருந்து இளம் இறால்களை அதிகமாக மீன்பிடித்தல் மற்றும் குறிப்பிடத்தக்க மனித உரிமை மீறல்கள்".

== அடிப்படை ஆராய்ச்சி ==
[[டி என் ஏ சீராக்கம்|டி.என்.ஏ பழுதுபார்க்கும்]] செயல்முறைகள் குறித்தும், இது தொற்றுநோய்களுக்கு எதிராக [[ஓடுடைய கணுக்காலி|ஓடுடைய கணுக்காலிகளுக்குப்]] வழங்கும் பாதுகாப்பினை புரிந்து கொள்ளும் முயற்சியில், *பி. மோனோடானில்* அடிப்படை ஆராய்ச்சி மேற்கொள்ளப்பட்டது. டி.என்.ஏ இரட்டை-இழை இடைவெளிகளைச் சரிசெய்வது, துல்லியமான ஹோமோலோகஸ் மறு அமைவு பழுதுபார்த்தல் துல்லியமான செயல்படுத்துவது கண்டறியப்பட்டது. மைக்ரோஹோமோலஜி-முடிவு இணைதல் இடைவெளிகளைச் சரிசெய்யவும் பயன்படுத்தப்படுகிறது என்பதும் கண்டறியப்பட்டது.
 

== மேலும் காண்க ==

* *Macrobrachium rosenbergii'', the giant freshwater prawn

## மேற்கோள்கள்

பகுப்பு:கணுக்காலிகள்
பகுப்பு:கடல்வாழ் உயிரினங்கள்
பகுப்பு:முதுகெலும்பிலிகள்
பகுப்பு:கடல் உணவுகள்